Vrei poze de Instagram? Îți vine în ajutor aplicaţia care funcţionează ca un Uber pentru fotografi.
Cu PictoApp, ai acces la fotografi cu experienţă care devin disponibili printr-un simplu click. Ședinţa durează 10 minute, iar tu și prietenii tăi aveţi poze frumos încadrate şi nimeni nu lipseşte din fotografie. Fotografii din PictoApp au echipamentul necesar să descarce, să editeze şi să îţi trimită pozele în cel mai scurt timp.
Câte poze nereuşite ai strâns în încercarea de a face un selfie cu toţi prietenii? Ovidiu a păţit asta de nenumărate ori şi a luat atitudine. A creat aplicaţia Picto, care este un fel de Uber pentru fotografi. Acum nu mai trebuie să te chinui să îţi încadrezi toţi prietenii într-un selfie sau să ceri trecătorilor să vă facă o poză. Intri gratuit în aplicaţie şi chemi un fotograf profesionist, care ajunge la tine în cel mai scurt timp şi îţi face poze demne de sute de like-uri.O astfel de şedinţă foto costă 72 de lei, iar fotografii îţi editează şi îţi trimit pozele în maximum două ore. Aplicaţia este valabilă momentan în Cluj, dar în următoarele zile va fi disponibilă şi în alte oraşe din ţară.Anca şi Anda au testat deja aplicaţia şi acum se bucură de reacţiile pe care le au la pozele postate pe reţelele sociale.Uite ce spun Anca şi Anda: "Ştii că ziceam că trebuie neapărat să facem nişte poze? Da. Ce-ar fi să chemăm prin aplicaţie. Hai să vedem dacă funcţionează. Hai! O avem pe Diana. Hai să o chemăm. E la două minute. A şi acceptat! Perfect!“Iată și părerea Dianei Ţibre, fotograf: "Mi se pare că lumea pune tot mai mult preţ pe poze, aşa că e o ocazie perfectă să ne găsească pe noi ca şi fotografi şi să aibă nişte poze frumoase.“Uite ce mărturisește Anca Dinu, clientă: "Mi se pare foarte bună ideea. Tot timpul unul trebuie să lipsească din poze. De cele mai multe ori eu lipsesc din poză pentru că eu fac fotografiile cele mai bune cu telefonul mobil. Deci pentru mine e ideal.“OVIDIU BERDILĂ, fondator aplicaţie: "Ideea a venit după ce am fost în vacanţă anul trecut în Barcelona cu familia şi pur şi simplu nu am reuşit să ne facem nişte poze reuşite. Avem momentan în jur de 10 fotografi înscrişi în platformă. Aplicaţia este gratuită.".